<classify> CHAMA cha Cha Msalaba Mwekundu Tanzania kitajenga ghala kubwa jijini hapa la kuhifadhi vifaa vinavyotumika katika kutoa misaada kwa wakimbizi na uokoaji kwenye majanga nchini.Kauli hiyo imetolewa na Ofisa Mhamasishaji Habari wa Chama cha Msalaba Mwekundu Tanzania tawi la Dodoma, Melea Njemeti.Amesema ghala hilo kubwa linajengwa nje kidogo ya jiji la Dodoma umbali wa kilometa 25 hivi barabara ya Iringa.Alisema, ghala hilo licha ya kujengwa na chama hicho, pia litatumika kwa ajili ya kuhifadhi vifaa vya misaada na uokoaji vya serikali kwani mara nyingi shughuli za uokoaji hufanyika kwa ushirikiano baina yao.Amesema ghala hilo litakuwa kubwa kuliko lililokuwapo Dar es Salaam, kwani litakuwa katika katikati ya nchi hivyo ni rahisi kwao na serikali kwa pamoja kukimbia pande zote za nchi mara maafa yanapotokea.Amesema hadi sasa chama hicho kimeshiriki katika majanga zaidi ya 28,935 nchini.RC ataka Njemeti alisema hadi sasa chama hicho kimesaidia watu wenye shida mbalimbali zaidi ya 7,340 katika maeneo mbalimbali nchini kwa kuokoa, kuwaunganisha na kusaidia kupata mahitaji mbalimbali ili kujikimu.Aidha alisema kwamba shirika lake linasaidia wakimbizi katika mahitaji yao mbalimbali ikiwamo kuwaunganisha na jamaa zao.Ofisa Mawasiliano wa Chama cha Msalaba Mwekundu Tanzania, Godfrida Jola amesema wanaendelea kusajili wakimbizi kutoka Burundi ambao walipoteana na watoto au jamaa zao wakati wa vita nchini humo na kuwaunganisha.Alisema pamoja na kusaidia wakimbizi hao kukutana na ndugu zao, chama hicho kinashirikiana na serikali na asasi za kimataifa katika kuhakikisha wakimbizi wanapata maskani na huduma nyingine muhimu wanapokuwa makambini.Katika kuhakikisha wakimbizi waliopoteana na ndugu zao Chama cha Msalaba kinasaidiana na Kamati ya Kimataifa ya Msalaba Mwekundu ICRC yenye makao makuu yake Nairobi, Kenya.Chama Msalaba Mwekundu kilianzishwa mwaka 1962 kwa sheria ya Bunge namba 71 na mwaka 1963 kilitambulisha rasmi na Kamati ya Kimataifa ya Red Cross ICRC na Tanzania ilijiunga na shirikisho la vyama vya Red Cros na Hilal Nyekundu Duniani IFRC Agosti 28, 1963.  <topic>: KITAIFA 